Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 43/13/6613	Žiar nad Hronom, 30.9.2014
EEČ : 2-52-147-2014

U Z N E S E N I E

Trestná vec:	obvinený XXXXX 
Trestný čin:	úverový podvod podľa § 250a odsek 3 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov, spáchaný formou spolupáchateľstva podľa § 9 ods. 2 Trestného zákona č. 140/1961 Zb., v znení neskorších zmien a doplnkov, účinného do 1.1.2006, v štádiu pokusu podľa § 8 ods. 1 Trestného zákona č. 140/1961 Zb., v znení neskorších zmien a doplnkov, účinného do 1.1.2006

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
na tom skutkovom základe, že

- po vzájomnej dohode s obv. XXXXX dňa 16.8.2005 v Žarnovici vypísala a následne podpísala potvrdenie o zamestnávateľovi a výške príjmu, ktoré sa nezakladalo na pravde a na základe ktorého požiadal obv. XXXXX toho istého dňa  o poskytnutie spotrebného úveru č. 009156101160805 vo XXXXX, a.s. vo výške 158.000,- Sk, k žiadosti o úver predložil vyššie uvedené falošné potvrdenie o zamestnávateľovi a výške príjmu, úver mu poskytnutý nebol, pričom v prípade, ak by  mu bol úver schválený, získal by neoprávnený prospech vo výške 158.000,- Sk v neprospech  XXXXX, a.s. Mlynské nivy 1, XXXXX,

- po vzájomnej dohode s obv. XXXXX dňa 16.8.2005 v Žarnovici vypísala a následne podpísala potvrdenie o zamestnávateľovi a výške príjmu, ktoré sa nezakladalo na pravde a na základe ktorého požiadal obv. XXXXX toho istého dňa  o poskytnutie flexipôžičky č. 009156101160805 vo XXXXX, a.s. vo výške 150.000,- Sk, k žiadosti o flexipôžičku predložil falošné potvrdenie o zamestnávateľovi a výške príjmu, flexipôžička mu poskytnutá nebola, pričom v prípade, ak by  mu bola flexipôžička schválená, získal by neoprávnený prospech vo výške 150.000,- Sk v neprospech  XXXXX, a.s. Mlynské nivy 1, XXXXX,

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením vyšetrovateľa OR PZ v Žiari nad Hronom ČVS:ORP- 393/OEK-ZH-2007 zo dňa 30.06.2007 bolo začaté trestné stíhanie a súčasne vznesené obvinenie XXXXX, nar. XXXXX, bytom XXXXX, ul. XXXXX, za trestný čin úverového podvodu podľa § 250a ods. 1, ods. 3/ Trestného zákona č. 140/1961 Zb., v znení neskorších zmien a doplnkov, účinného do 1.1.2006, spáchaný formou spolupáchateľstva podľa § 9 ods. 2 Trestného zákona č. 140/1961 Zb., v znení neskorších zmien a doplnkov, účinného do 1.1.2006, v štádiu pokusu podľa § 8 ods. 1 Trestného zákona č. 140/1961 Zb., v znení neskorších zmien a doplnkov, účinného do 1.1.2006  na tom skutkovom základe, 

- dňa 16.8.2005 v Žarnovici podpísal žiadosť o poskytnutie spotrebného úveru č. 009156101160805 vo XXXXX, a.s. vo výške 158.000,- Sk, k žiadosti o úver predložil falošné potvrdenie o zamestnávateľovi a výške príjmu, pričom v prípade, ak by  mu bol úver schválený, získal by neoprávnený prospech vo výške 158.000,- Sk v neprospech  XXXXX, a.s. Mlynské nivy 1, XXXXX,

-dňa 16.8.2005 v Žarnovici podpísal žiadosť o poskytnutie flexipôžičky č. 009156101160805 vo XXXXX, a.s. vo výške 150.000,- Sk, k žiadosti o flexipôžičku predložil falošné potvrdenie o zamestnávateľovi a výške príjmu, pričom v prípade, ak by  mu bola flexipôžička schválená, získal by neoprávnený prospech vo výške 150.000,- Sk v neprospech  XXXXX, a.s. Mlynské nivy 1, XXXXX.

	Uznesením vyšetrovateľa OR PZ v Žiari nad Hronom ČVS:ORP- 393/OEK-ZH-2007 zo dňa 30.08.2007 bolo trestné stíhanie prerušené pre neprítomnosť obv. XXXXX.

	Uznesením vyšetrovateľa OR PZ v Žiari nad Hronom ČVS:ORP- 393/OEK-ZH-2007 zo dňa 09.06.2010 bolo v trestnom stíhaní pokračované a obv. XXXXX bol toho istého dňa vypočutý. Následne bolo trestné stíhanie prerušené pre neprítomnosť svedkyne XXXXX a opätovne bolo v trestnom stíhaní pokračované až dňa 27.02.2012, pričom uznesením vyšetrovateľa OR PZ v Žiari nad Hronom ČVS:ORP- 393/OEK-ZH-2007 zo dňa 27.03.2012 bolo vznesené obvinenie aj XXXXXXXX na tom skutkovom základe, že 

- po vzájomnej dohode s obv. XXXXX dňa 16.8.2005 v Žarnovici vypísala a následne podpísala potvrdenie o zamestnávateľovi a výške príjmu, ktoré sa nezakladalo na pravde a na základe ktorého požiadal obv. XXXXX toho istého dňa   o poskytnutie spotrebného úveru č. 009156101160805 vo XXXXX, a.s. vo výške 158.000,- Sk, k žiadosti o úver predložil vyššie uvedené falošné potvrdenie o zamestnávateľovi a výške príjmu, pričom v prípade, ak by  mu bol úver schválený, získal by neoprávnený prospech vo výške 158.000,- Sk v neprospech  XXXXX, a.s. Mlynské nivy 1, XXXXX,

-po vzájomnej dohode s obv. XXXXX dňa 16.8.2005 v Žarnovici vypísala a následne podpísala potvrdenie o zamestnávateľovi a výške príjmu, ktoré sa nezakladalo na pravde a na základe ktorého požiadal obv. XXXXX toho istého dňa   o poskytnutie flexipôžičky č. 009156101160805 vo XXXXX, a.s. vo výške 150.000,- Sk, k žiadosti o úver predložil falošné potvrdenie o zamestnávateľovi a výške príjmu, pričom v prípade, ak by  mu bola flexipôžička schválená, získal by neoprávnený prospech vo výške 150.000,- Sk v neprospech  XXXXX, a.s. Mlynské nivy 1, XXXXX.

	Nakoľko nebolo možné ukončiť prípravné konanie pre neprítomnosť obv. XXXXX, bol dňa 01.08.2012 Okresným súdom v Žiari nad Hronom pod sp. zn. 0Tp 136/12 vydaný príkaz na jeho zatknutie a následne bolo trestné stíhanie prerušené podľa § 228 ods. 2 písm. a/ Trestného poriadku. Príkaz na zatknutie bol zrealizovaný dňa 11.07.2014 a v trestnom stíhaní bolo pokračované.

	Následne vyžiadaním správ na obvinenú bolo zistené, že obv. XXXXX, nar. XXXXX vo Zvolene, zomrela dňa 07.02.2014. Táto skutočnosť je potvrdená aj úmrtným listom, vydaným Matričným úradom XXXXX dňa 04.09.2014.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9. Podľa § 9 ods. 1 písm. d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Na základe týchto skutočností som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Valentová
prokurátorka